Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: birtokvita. A felettes hatóság álláspontja az volt, hogy az időközben hatályba lépett 1997. évi CXXXVII. törvény 3. §
Paragraph Index: 301

(1) bekezdése szerinti jogbiztonság követelményéből eredő tisztességes eljáráshoz való jogával összefüggésben. A csapadékvízelvezető árokban felgyülemlő ürülék veszélyezteti az Alkotmány 70/D. § (1) bekezdésében deklarált legmagasabb szintű testi és lelki egészséghez való jogot. A panaszos szomszédja állattartását, továbbá azt sérelmezte, hogy a Polgármesteri Hivatal az ezzel összefüggésben szóban előadott bejelentéseire, valamint az ÁNTSZ Szigetvár Városi Intézetének megkeresésére nem intézkedett. Az ÁNTSZ által lefolytatott helyszíni ellenőrzés az állattartással kapcsolatban megállapítja a tartott állatok számát, az állatok elhelyezésére szolgáló hodály távolságát a csapadékvíz-elvezető ároktól, valamint a terület (udvar) lejtésének következtében az árok állati ürülékkel való bemosódásának lehetőségét. A település körjegyzője a panaszos bejelentésének kivizsgálására megidézte a panaszolt állattartót. Az államigazgatási eljárást a hatóság azzal zárta le, hogy felkérte a megjelenteket a közegészségügyi, köztisztasági és környezetvédelmi szabályok betartására. Arra, hogy ezekről a szabályokról az állattartó kapott-e tájékoztatást, a jegyzőkönyv nem tartalmaz utalást. Az állattartó meghallgatásáról készült jegyzőkönyv az eltömődött csapadékvíz-elvezető árokkal kapcsolatban csupán azt tartalmazza, hogy a hídgyűrű évek alatt eltömődött és a csapadékvíz valóban nem tud elfolyni. A jegyzőkönyvben az eltömődés okának, illetve az ÁNTSZ azon megállapításnak a vizsgálatára, miszerint a terület lejtése az állati ürülék csapadékvízzel történő bemosódását a panaszos háza előtt lévő csapadékvíz-elvezető árokba lehetővé teszi, nem került sor. Az 1998. január 1-jén hatályba lépett OTÉK értelmében a terület csapadékvíz-elvezetési rendszerét úgy kell kialakítani, hogy a víz a terepen és az építményekben, továbbá a szomszédos telkeken és építményekben, valamint a közterületen kárt (átázást, kimosást, korróziót stb.) ne okozzon, és a rendeltetésszerű használatot ne akadályozza. A hatóság vizsgálata nem terjedt ki arra, hogy az állattartó helyről ürülékkel szennyezett víz kerül(het) a csapadékvíz elvezetésére szolgáló árokba, amelynek következtében az árok funkciójának, vagyis a csapadékvíz elvezetésének nem tud eleget tenni; benne az ürülékkel szennyezett víz felgyülemlik. Azzal, hogy a Polgármesteri Hivatal a panaszos beadványa alapján eljárt ugyan, de az abban foglaltakat csak részben

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes